google/wiki40b huggingface dataset:
Šar planina

Poloha

Šar planina tvorí súčasť Šarsko-Pindskej planiny, nachádzajúcej sa na území Albánska, Severného Macedónska a Srbska (Kosovo). Vypína sa v tesnom susedstve severozápadne ležiacej rozsiahlej Dinárskej sústavy (Prokletije), oddelenej údolím rieky Drin. Južne naväzuje pohorie Korab a Bistra, z východnej strany ju vymedzuje hlboké údolie rieky Vardar. Z celkovej rozlohy sa 56,25% územia nachádza v Macedónsku, 43,12% v Srbsku a 0,63% v Albánsku.

Charakteristika

Orograficky sa cca 80 km dlhé a do 25 km široké pohorie člení na dve časti; prvá leží od vrcholu Ljuboten na severovýchode po jazero Karanikolica, ležiace juhozápadným smerom. Druhá časť pokračuje až po horný tok riek Radika a Vrutok a je rozsiahlejšia a roztiahnutejšia, čo vytvára zdanlivo samostatné horské celky (Brodska planina, Rudoka, Vraca, Radika planina ai.). Horský hrebeň na viacerých miestach dosahuje výšku 2 300 m n. m. a v údoliach pod ním sa nachádzajú hlboké kotliny s ľadovcovými jazerami, nazývanými „morské oči“ (srb. Gorske oči). Tie sú často pramennými oblasťami riek. 
Vzhľad pohoria je vnímaný odlišne a pokým z macedónskej (južnej) strany prevláda obraz síce vysokých, no vďaka pasienkom nie veľmi divokých hôr, zo severnej, srbskej strany má Šar planina výrazne alpský ráz. Napriek značnej nadmorskej výške horských sediel je pohorie celoročne priechodné.

Turizmus

V pohorí sa nachádza niekoľko zimných stredísk, poskytujúcich vhodné podmienky pre vyznávačov zimných športov. Najvýznamnejšie lyžiarske stredisko je Popova Šapka (1 780 m n. m.) na macedónskej strane, kde svoje služby ponúka 12 hotelov a niekoľko zjazdoviek, vlekov a lanoviek. Horské stredisko je dobre dostupné z mesta Tetovo, odkiaľ vedie asfaltová cesta s mnohými serpentínami. V lete je Popova Šapka východzím bodom viacerých turistických trás, ktoré síce nie sú fyzicky veľmi namáhavé, no veľmi zle značené.

Ochrana prírody

Na srbskej strane je na území s rozlohou 390 km² zriadený Národný park Šar Planina. Lesné porasty siahajú do výšky okolo 1 700 m n. m., nad nimi sú vysokohorské pastviny, ktoré zaberajú až 550 km². Šar planina je tak najrozsiahlejším územím so súvislými pastvinami na európskom kontinente.
Architektúra 20. storočia

Wrightova estetika stroja (USA)

Frank Lloyd Wright vyzdvihuje jednoduchosť, používa kužeľ, valec a guľu na zobrazenie prírody. Z materiálov preferoval betón. Dom má podľa Wrighta byť v dynamickej rovnováhe. V tom čase sa experimentovalo s rôznymi (aj syntetickými) konštrukčnými materiálmi a vznikali prefabrikované domy.
Hyena škvrnitá

Opis

Dospelé jedince dosahujú dĺžku okolo 130 cm, chvost meria približne 25 cm a vážia 62 až 70 kg. Kožušina je pieskovej až sivo-hnedej farby s čiernymi škvrnami po trupe, ktoré vekom blednú. Na hlave má krátke oválne uši. Veľkosťou sú o približne 10% väčšie samice. Samice majú veľké vonkajšie pohlavné orgány, ťažko odlíšiteľné od samčích.

Správanie

Hyena škvrnitá sa vyskytuje na savanách a polopúštiach Afriky. Aktívna je najmä v noci. Je teritoriálna žijúca v klanoch, kde sú dominantné samice. Počet členov klanu sa líši od oblasti, ktorú obýva - na savanách ich žije spolu aj vyše 50 a v púštnych oblastiach je to vyše 5 dospelých jedincov s mláďatami. Svoje územie, veľké od 40 po 1 000 km², si chráni pachovými výlučkami, rôznymi zvukmi a hliadkujúcimi hyenami. Hyeny vydávajú množstvo zvukov. Ich známy „smiech“ slúži na preukázanie podriadenosti pred staršími členmi spoločenstva. Na zvolávanie skupiny alebo pri hľadaní mláďat používa húkavé zavýjanie. Klan spolu zdieľa brloh a miesto močenia.

Potrava

Hyena je zdatný lovec. Ak loví osamote chytá zajace, zemné vtáky a v močiaroch alebo plytkých vodách ryby. Pri love vo svorke sú hyeny schopné zabiť aj dospelé zebry alebo pakone. Má mocné čeľuste, takže zožerie takmer všetko z koristi vrátane kostí. Svoju potravu hlce a na jedno nasýtenie je schopná naraz dostať do seba jedlo vážiace až jednu tretinu svojej hmotnosti. Občas kradne korisť inému predátorovi.

Rozmnožovanie

Gravidita u hyen škvrnitých trvá asi 100 dní. Po nej samica vrhne 1 až 3 mláďatá a stará sa o ne výlučne ona. Od mlieka sú odstavené v 14 - 18 mesiaci. Prvé cicia dominantné mláďa, ak sa stane, že pre ostatné mláďatá neostane dostatok mlieka, môže ich zabiť a tým zvýšiť svoju šancu na prežitie.

Populácia

V súčasnosti žije na Zemi celkovo okolo 27 000 až 47 000 jedincov. Najväčšia známa populácia sa vyskytuje v ekosystéme Serengeti a v Krugerovom národnom parku. Populácia hyen škvrnitých má klesajúcu tendenciu a to obzvlášť na západe a východe Afriky, hlavne kvôli náhodne položeným okám a otravám. V južnej Afrike je populácia tohto druhu v chránených územiach stabilná.
Luttange

Poloha

Obec má rozlohu 12,83 km². Najvyšší bod je položený 299 m n. m. a najnižší bod 195 m n. m.

Obyvateľstvo

Počet obyvateľov obce je 909 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Méounes-lès-Montrieux

Poloha

Obec má rozlohu 40,92 km². Najvyšší bod je položený 784 m n. m. a najnižší bod 178 m n. m.

Obyvateľstvo

Počet obyvateľov obce je 2 028 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sennely

Poloha

Obec má rozlohu 49,32 km². Najvyšší bod je položený 144 m n. m. a najnižší bod 114 m n. m.

Obyvateľstvo

Počet obyvateľov obce je 672 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cousances-les-Forges

Poloha

Obec má rozlohu 18,13 km². Najvyšší bod je položený 263 m n. m. a najnižší bod 157 m n. m.

Obyvateľstvo

Počet obyvateľov obce je 1 702 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arne Novák

Život

Pochádzal zo siedmich detí stredoškolského učiteľa dr. Jozefa Nováka a spisovateľky Terezy Novákovej. Všetkých šesť jeho súrodencov predčasne zomrelo, väčšinou vo veku mladej dospelosti.
Študoval na gymnáziu v Litomyšli a od roku 1895 v Prahe. Maturoval v roku 1898. V rokoch 1898 až 1902 študoval germanistiku a bohemistiku na Karolovej univerzite. V roku 1901 sa zdržiaval na univerzite v Berlíne.
Pôsobil ako stredoškolský profesor v Prahe a Kutnej Hore.
V roku 1906 sa habilitoval na Karolovej univerzite ako docent nemeckej literatúry a roku 1910 rozšíril svoju habilitáciu aj na dejiny literatúry českej. V roku 1920 sa stal riadnym profesorom českej literatúry na Masarykovej univerzite v Brne. V roku 1921 natrvalo presídlil do Brna. Dvakrát, v rokoch 1938 a 1939, bol zvolený za rektora Masarykovej univerzity. Je po ňom pomenovaná ulica, na ktorej dnes sídli Filozofická fakulta MU.
Od roku 1921 pôsobil ako stály a čelný spolupracovník redakcie Lidových novín. Bol činný aj v časopisoch Volné směry, Pestrý týden, Lumír, Rozhledy ai.
Le Tranger

Poloha

Obec má rozlohu 22,26 km². Najvyšší bod je položený 184 m n. m. a najnižší bod 86 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grandcamp-Maisy

Poloha

Obec má rozlohu 14,85 km². Najvyšší bod je položený 34 m n. m. a najnižší bod 0 m n. m.

Obyvateľstvo

Počet obyvateľov obce je 1764 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnoy-le-Luat

Poloha

Obec má rozlohu 11,5 km². Najvyšší bod je položený 148 m n. m. a najnižší bod 86 m n. m.

Obyvateľstvo

Počet obyvateľov obce je 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Escondeaux

Poloha

Obec má rozlohu 3,79 km². Najvyšší bod je položený 245 m n. m. a najnižší bod 224 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motory Honda série B

Konštrukcia

Štvorvalcové radové agregáty s rozvodom DOHC vychádzajú z dvojice blokov; kratší s výškou 203,9 mm využívajú agregáty skupiny B16 a B17 (s výnimkou B16B), dlhší blok s výškou 212 mm využívajú motory skupiny B16B, B18 a B20. V Honde Civic a Honde Integra bola séria B nahradená sériou K.
Motory série B boli vyrábané so zdvihovým objemom 1,6 l, 1,7 l, 1,8 l a 2 litre s, alebo bez technológie VTEC (Variable Valve Timing a Lift Electronic Control). Maximálny výkon týchto pohonných jednotiek sa pohyboval od 112 do 149 kW.
Vladimir Vladimirovič Jurzinov

Vladimir Jurzinov (* 20. február 1940) je ruský hokejový tréner, ktorý v súčasnosti pôsobí ako asistent Vladimira Krikunova pri ruskej reprezentácii (spolu s Borisom Michajlovom)

Klubový hokej

Počas aktívnej kariéry hrával za Dinamo Moskva.
Andrej Hadik

Život

Narodil sa 16. októbra 1711 v rodine zemana Michala Hadika (1679 – 1733) a Františky Hardiovej na Žitnom ostrove, kde v tom čase slúžil jeho otec ako husársky kapitán. V 1719 – 1728 študoval na jezuitskom gymnáziu v Kőszegu, následne v Košiciach (1728 – 1730) a nakrátko študoval právo v Kőszegu. Pôvodne mal byť kňazom, ale otec ho presvedčil aby sa stal vojenským dôstojníkom.
Vojenskú kariéru začal ako 22-ročný kornet (zástavník) v Dežöfiho (neskôr 3.) husárskom pluku. Veľmi rýchlo postupoval na rebríčku vojenských hodností. V protitureckej vojne v roku 1738 bol už kapitánom. Svojou odvahou natoľko vzbudzoval pozornosť veliteľských kruhov, že povýšenia išli pomerne rýchlo za sebou. Prejavil sa ako vynikajúci stratég, preto ho v roku 1744 vo veku 33 rokov povýšili na plukovníka  a o už o tri roky neskôr (1747) bol generálom.

Sedemročná vojna

V roku 1756 získal hodnosť podmaršala. Preslávil sa aj v sedemročnej vojne (v rokoch 1756 – 1763). 16. októbra 1757 sa podieľal na čele jednotky asi 3500 husárov a pešiakov na prepade a obsadení Berlína. Jeho jednotka pri tejto nebezpečnej akcii stratila iba desať mužov. Berlín sa vtedy vykúpil za 300 000 toliarov, z ktorých dal Hadik 25 000 svojim vojakom a zvyšok poslal panovníčke Márii Terézii.
V roku 1758 bol vyznamenaný Radom veľkokríža Márie Terézie a povýšený na generála kavalérie. V rokoch 1764 – 1768  sa stal hlavným veliteľom armád bojujúcich v Sliezsku. Keď sa v roku 1763 stal poľným maršalom, povýšili ho aj do grófskeho stavu. V rokoch 1764 – 1768 si plnil vojenské povinnosti ako miestodržiteľ Sedmohradska. Neskôr bol medzi rokmi 1772 a 1774 menovaný za vojenského gubernátora v Haliči a Vladimírsku. Najvyššiu vojenskú hodnosť v rakúskej armáde dosiahol v roku 1774, kedy bol menovaný za poľného maršala. V rokoch 1774 až 1790 bol prezidentom Dvorskej vojnovej rady vo Viedni, čo bola hodnosť zodpovedajúca ministrovi vojny.
Zomrel vo Viedni, bol pochovaný vo Futogu (Vojvodina), ktorý získal ako dedičné panstvo v roku 1763. Jeho zásluhou sa prisťahovali Slováci do neďalekého Petrovca (ktorý patril futockému panstvu), metropoly dolnozemských, vojvodinských Slovákov.

Súkromný život

Jeho manželkou bola kňažná Františka Lichnowská (1725 – 26. august 1787), mali spolu troch synov a dcéru. Dvaja jeho synovia sa vydali sa na vojenskú dráhu. Syn Karol Jozef (1756 – 1800) sa roku 1796 stal poľným maršalom a oženil sa s grófkou Mariou Theresiou von Kolowrat-Krakowsky a najmladší Andrej (1764 – 1840) dosiahol hodnosť husárskeho generála a vzal si za manželku Mariu Raszler von Gamerschwang . Syn Ján (1755 - 1833) sa oženil s Franziskou von Breuner. Dcéra Anna Mária Jozefa (1750 – 1842) bola od roku 1765 vydatá za poľského magnáta Marcina Lubomirskeho (1738 – 1811), z manželstva sa narodila jedna dcéra. Anna Mária Jozefa Lubomirska bola v rokoch 1776 - 1778 milenkou posledného poľského kráľa Stanislava Augusta Poniatowskeho; z tohto vzťahu sa narodil (s najväčšou pravdepodobnosťou kráľov) nemanželský syn.
Chérizet

Poloha

Obec má rozlohu 2,88 km². Najvyšší bod je položený 385 m n. m. a najnižší bod 212 m n. m.

Obyvateľstvo

Počet obyvateľov obce je 32 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bán

Bán je titul rôznych regionálnych správcov či vládcov v okolí južnej Karpatskej kotliny v minulosti. Územie pod jeho vládou sa nazývalo v Uhorsku a Valašsku banát, na slovanských územiach a v 20. storočí v Juhoslávii bánovina. Slovo pochádza buď zo slovanského „pán“ alebo je pôvodne avarským výrazom.

Regionálny vládca Chorvátska

Názov bán je známy už od zhruba 9. storočia chorvátskeho kráľovstva a vzťahoval sa na hlavných predstaviteľov kráľovskej moci v jednotlivých oblastiach štátu.

Miestodržiteľ uhorského kráľa v Chorvátsku a okolí; predseda chorvátskej vlády

Po začlenení Chorvátska pod uhorskú korunu roku 1102 pripadol titul bán miestodržiteľovi uhorského kráľa, čím sa vyjadrovalo osobitné postavenie krajiny v rámci Uhorska. Roku 1225 vznikli formálne dva banáty - Chorvátsko-Dalmácia a Slavónsko-, ale v 14./15. storočí boli znova spojené. Po dobytí veľkých území Osmanskou ríšou začiatkom 16. storočia sa právomoci bána zmenšili.
Rozsah právomocí chorvátskeho bána sa v priebehu histórie menil. Pôvodne bol takmer neobmedzeným predstaviteľom štátnej moci v krajine a zodpovedný iba kráľovi, ktorý ho mohol vymenovať aj odvolať. Riadil správu krajiny, súdnictvo, cirkevné záležitosti, vyrubovanie daní a bol aj hlavným veliteľom chorvátskeho vojska. V roku 1685 obmedzil chorvátsky snem jeho absolutistické postavenie ustanovením šesťčlenného zboru (tzv. Bánska konferencia), ako poradného a kontrolného orgánu bána aj snemu.Neskôr podriadil uhorský snem v Bratislave bána Uhorskej miestodržiteľskej rade a za vlády Márie Terézie sa značne znížila jeho právomoc ako hlavného veliteľa ako aj jeho kompetencia vo vyrubovaní daní. V r.1849 bolo Chorvátsko-Slavónsko a Dalmácia vyhlásené za osobitnú korunnú dŕžavu a bán plnil úlohu miestodržiteľa podriadeného priamo Viedni. Po maďarsko-chorvátskom vyrovnaní (1868) plnil bán až do roku 1918 úlohu predsedu chorvátskej vlády.

Miestodržiteľ uhorského kráľa v iných oblastiach

Titul bán niesli aj miestodržitelia uhorského kráľa v Slavónsku (pozri hore), Dalmácii, v Bosne (12. stor. - (?)16. stor.), Mačve, ako aj v Olténsku (čiže Dolnom Valašsku) a Severíne (13. storočia - (?)16. stor.).

Regionálny správca bánoviny

V rokoch 1929 - 1941 sa titul napokon vzťahoval na regionálnych správcov juhoslovanských administratívnych jednotiek zvaných bánovina.
Nevy-lès-Dole

Poloha

Obec má rozlohu 7,01 km². Najvyšší bod je položený 242 m n. m. a najnižší bod 198 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klíring

Klíring (angl. clearing) je účtovanie vzájomných operácií bez hotovostného platenia - ide o bezhotovostný platobný styk, môže byť uskutočnený aj zúčtovaním obojstranných pohľadávok a záväzkov.
Klíringový platobný styk funguje medzi bankami - každá banka má v Klíringovom (zúčtovacom) centre svoj účet, na ktorý prichádzajú platby od iných bánk. Z tohto účtu sa následne uhrádzajú platby ostatným bankám. Vyrovnávanie pohľadávok a záväzkov prebieha vzájomným započítavaním.
Clearstream je medzinárodný systém pre clearing, založený v roku 2000.
Euroclear je medzinárodná clearingová organizácia, prevádzajúca zúčtovanie/prevod pôžičiek/úverov cenných papierov a peňazí cez elektronický systém.
Gustav Grosse

Gustav Grosse (* 8. marec 1882, Kaznějov, Česko, vtedy Rakúsko-Uhorsko – † 28. február 1962, Regensburg, Nemecká spolková republika) – bol menej známy, ale z entomologického hľadiska významný prírodovedec nemeckého pôvodu, vojak z povolania a amatérsky entomológ – lepidopterológ, ktorý má význam hlavne ako autor niektorých článkov o motýľoch, ako i zberateľských informácií o lokalitách z územia Česka, ale i Slovenska.

Biografia

Gustav Grosse sa narodil v Kaznějove v Rakúsko-Uhorsku roku 1882. Po skončení základnej školy v Kaznějove, ktorú navštevoval v rokoch 1887 – 1893, pokračoval v ďalšom štúdiu na nemeckej štátnej reálke v Plzni, kde nastúpil v školskom roku 1893/1894. Asi po jednoročnom období sa začína venovať vojenskému štúdiu, ako i ďalšiemu vojenskému povolaniu. V roku 1903 v hodnosti poručíka bol odvedený k výkonu vojenskej služby v c. k. rakúskej armáde, kde ako dôstojník pracoval až do októbra roku 1918. Po rozpade Rakúsko-Uhorskej monarchie v roku 1919 už v rámci I. Československej republiky získal hodnosť majora a postupne v priebehu rokov dosiahol hodnosť brigádneho generála, s ktorou bol v roku 1935 penzionovaný. Po nemeckej okupácii Československa sa prihlásil k nemeckej národnosti a začína opäť pôsobiť ako vojak, kde je prijatý do služby a bola mu udelená hodnosť podplukovníka. Po skončení II. svetovej vojny bol v rámci odsunu príslušníkov nemeckej národnosti presídlený do Nemecka. Tu pôsobil až do svojej smrti na území Nemeckej spolkovej republiky.

Entomologické aktivity

Gustav Grosse sa počas svojho života zaoberal hlavne radom motýľov. Pre našu – slovenskú entomológiu majú význam hlavne jeho práce, ktoré pojednávajú o niektorých nálezoch motýľov z územia Slovenska, eventuálne sa zaoberajú všeobecnou problematikou motýľov. Pôsobil v skupine tzv. pražských entomológov, kde bolo pred II. svetovou vojnou viacero významných českých entomológov, ktorí mali význam pre výskum entomofauny Československa. Svoje práce publikoval spočiatku v "Internationale Entomologische Zeitschrift" v meste Guben, neskôr i v iných časopisoch, napr. aj v Časopise Čs. společnosti entomologické, ale i pražskom dvojtýždenníku, ktorý vychádzal pod názvom: "Naší přírodou".
Jeho zbierka hmyzu (motýľov) v počte okolo 15 000 kusov je uložená v Entomologickom oddelení Národního muzea v Prahe.
Brighton

Brighton je mesto v Anglicku na južnom pobreží, ktoré spolu so susedným mestom Hove tvorí celok Brighton and Hove. Brighton je jedno z najväčších a najznámejších letovísk v Spojenom kráľovstve. Žije tu okolo 160-tisíc obyvateľov. Mesto je súčasťou konurbácie, ktorá sa tiahne pozdĺž pobrežia, kde žije okolo 480-tisíc obyvateľov.
Échay

Poloha

Obec má rozlohu 5,49 km². Najvyšší bod je položený 454 m n. m. a najnižší bod 301 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gilocourt

Poloha

Obec má rozlohu 6,93 km². Najvyšší bod je položený 143 m n. m. a najnižší bod 48 m n. m.

Obyvateľstvo

Počet obyvateľov obce je 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Tremblay-sur-Mauldre

Poloha

Obec má rozlohu 6,03 km². Najvyšší bod je položený 175 m n. m. a najnižší bod 67 m n. m.

Obyvateľstvo

Počet obyvateľov obce je 958 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miannay

Poloha

Obec má rozlohu 8,81 km². Najvyšší bod je položený 82 m n. m. a najnižší bod 7 m n. m.

Obyvateľstvo

Počet obyvateľov obce je 568 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Edward Galen Givens

Životopis

Titul inžiniera získal v roku 1952 na akadémii amerického vojenského námorníctva (US Naval Academy). V roku 1954 slúžil v Japonsku. Pilotnú školu skúšobných letcov (USAF Aerospace Research Pilot School) absolvoval v roku 1963. Okrem iného pôsobil na Edwadsovej leteckej základni. Mal nalietaných 2 500 hodín.

V rokoch 1966 – 1967 absolvoval výcvik astronautov a bol zaradený do ich tímu. Na začiatku leta 1967 zahynul v blízkosti Houstonu pri automobilovej nehode. V tom čase mal hodnosť majora letectva a mal 37 rokov. Bol ženatý a mal tri deti.
Camera obscura

Camera obscura (lat. tmavá komora) je optické zariadenie, ktoré sa používa ako pomôcka pre maliarov, je predchodcom fotoaparátu.

Princíp

Camera obscura je v princípe schránka, (môže dosahovať aj veľkosť miestnosti) s otvorom na jednej strane. Svetlo z vonkajšej scény po prechode otvorom dopadne na konkrétne miesto na protiľahlej stene. Premietalo sa na papier takže maliar mohol obraz jednoducho obkresliť. Výhodou tejto techniky bolo zachovanie perspektivity a realistickosť výsledného obrazu.
S opísaným aparátom bol premietaný obraz vždy menší než v skutočnosti a bol prevrátený hore nohami.
Vabres (Gard)

Poloha

Obec má rozlohu 4,75 km². Najvyšší bod je položený 521 m n. m. a najnižší bod 239 m n. m.

Obyvateľstvo

Počet obyvateľov obce je 99 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
New Haven (Indiana)

New Haven je mesto nachádzajúce sa v county Allen v Indiane v USA. Je to predmestie Fort Wayne na rieke Maumee River.
Počet obyvateľov (2000): 12 406. Rozloha: 21,1 km². Súradnice: 41°4'4" sever, 85°1'17" západ (41.067648, -85.021480)GR1.
Poiseul

Poloha

Obec má rozlohu 4,58 km². Najvyšší bod je položený 448 m n. m. a najnižší bod 358 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bassu

Poloha

Obec má rozlohu 10,29 km². Najvyšší bod je položený 232 m n. m. a najnižší bod 131 m n. m.

Obyvateľstvo

Počet obyvateľov obce je 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Férolles

Poloha

Obec má rozlohu 17,05 km². Najvyšší bod je položený 107 m n. m. a najnižší bod 99 m n. m.

Obyvateľstvo

Počet obyvateľov obce je 1 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Archon (rod motýľa)

Archon je rod motýľa z čeľade vidlochvostovité (Papilionidae).
Tento rod motýľov opísal v roku 1822 nemecký entomológ Jacob Hübner.
Cheminas

Poloha

Cheminas má rozlohu 9,39 km². Najvyšší bod je položený 563 m n. m. a najnižší bod 352 m n. m.

Obyvateľstvo

Cheminas má 271 obyvateľov (2009).
Graf vývoja obyvateľstva:
Zdroje: INSEE
Tour de la Bourse

Tour de la Bourse (známy aj ako Tour de la place Victoria) je mrakodrap v kanandskom meste Montreal. Bol navrhnutý talianskym architektom Luigim Morettim v internacionálnom štýle. Na návrhu sa podieľal taktiež Pier Luigi Nervi a architektonická spoločnosť Greenspoon, Freedlander, Dunne, Plachta & Kryton. Výstavba prebiehala v rokoch 1962 – 1964 a od dokončenia bola najvyššou železobetónovou budovou sveta až do roku 1968, kedy bol dokončený chicagsky Lake Point Tower. Najvyššou budovou Kanady bol do roku 1967, kedy ho predbehol mrakodrap Commerce Court West. Dnes je s výškou 190 m a 47 poschodiami 3. najvyššou budovou mesta.
Nad Hutí

Ochrana

Predmetom ochrany je fragment autochtónnych bučín pohraničných hvozdov Českého lesa, ktoré sú významným prvkom regionálneho územného systému ekologickej stability a ochrany typických rastlinných a živočíšnych spoločenstiev viazaných na prirodzené horské lesy.
Port of Vancouver

Dejiny prístavu

Po otvorení Panamského prieplavu v roku 1914 mohol začať námorný prístav vo Vancouveri merať svoje sily s významnejšími medzinárodnými prístavmi, využívanými pre celosvetový obchod. Počas 20. rokov 20. storočia vláda provincie Britská Kolumbia úspešne bojovala za zrušenie prepravných daní, ktoré diskriminovali nákladnú prepravu vlakom cez hory, čo dalo Gerrymu McGeerovi (v tom čase mladému právnikovi, ktorý sa venoval tomuto prípadu a budúcemu starostovi Vancouveru a kanadskému senátorovi) povesť "muža, ktorý zarovnal Skalisté hory". Dôsledkom zmeny legislatívy bolo, že pšenica z prérií smerovala na západ, namiesto toho, aby bola posielaná do prístavov na východnom pobreží.
Federálna vláda začiatkom 20. rokov ustanovila funkciu náčelníka prístavnej polície (predchodcu správy prístavu). Po dokončení prístavného móla Ballantyne v roku 1923 sa prístav stal technologicky najvyspelejším prístavom v celom Britskom impériu. Kanadská pacifická železnica, vývozcovia dreva a ďalšie spoločnosti sídliace na pobreží sa po skončení prvej svetovej vojny spojili a založili Federáciu námorných prepravcov Britskej Kolumbie (Shipping Federation of British Columbia), zamestnaneckú organizáciu, ktorá mala riadiť a koordinovať pracovné vzťahy na stále rušnejšom pobreží. Federácia bojovala proti založeniu odborov, porazila sériu štrajkov a rozbila odbory až do vzniku Medzinárodnej odborovej organizácie vykladačov tovaru a pracovníkov skladísk (International Longshore and Warehouse Union) (ILWU), ktorá bola založená po skončení druhej svetovej vojny.
V 30. rokoch sa komerčná preprava tovaru cez prístav stala najväčším sektorom vancouverskej ekonomiky.
1. januára 2008 sa prístav Port of Vancouver oficiálne zlúčil s dvomi ďalšími prístavmi a vznikla tak nová organizácia - Port Metro Vancouver.